sagorsarker/bangla-wikipedia huggingface dataset:
আলফা (২০১৯-এর চলচ্চিত্র)

আলফা ২০১৯ সালে মুক্তিপ্রাপ্ত একটি বাংলাদেশি চলচ্চিত্র যে চলচ্চিত্রে অভিনয় করেছেন আলমগীর কবির, দিলরুবা দোয়েল, হীরা চৌধুরী, এটিএম শামসুজ্জামানসহ আরো অনেকে। চলচ্চিত্রটি জাতীয় চলচ্চিত্র পুরস্কারজয়ী পরিচালক নাসিরউদ্দিন ইউসুফ পরিচালিত তৃতীয় চলচ্চিত্র। চলচ্চিত্রটি ২০১৯ সালের ২৬ এপ্রিল মুক্তি পায়। চলচ্চিত্রটি ২০২০ সালে অস্কারের ৯২তম আসরে সেরা বিদেশী ভাষার চলচ্চিত্র বিভাগে বাংলাদেশের প্রতিনিধিত্ব করে।
ঢাকার এক রিকশা পেইন্টারকে ঘিরে চলচ্চিত্রটির গল্প আবর্তিত হয়েছে, যার চোখে ফুটে ওঠে সমাজের নানা অসঙ্গতি। যান্ত্রিক শহরে বাস্তবতার সঙ্গে তার মানিয়ে ওঠা ও অন্তর্দ্বন্দ্ব নিয়ে তার বেঁচে থাকার গল্প বর্ণিত হয়েছে চলচ্চিত্রটিতে।
শিশুশিল্পী ভূমিকায় অভিনয় করেছেন রাজু, হাবিব, ইমা ও শান্তা, এবং দোকানদারদের ভূমিকায় অভিনয় করেছেন সেতু, মিঠু বর্মণ ও জাহাঙ্গীর।
২০১৯ সালের ২০ এপ্রিল ঢাকার আগারগাঁওয়ে বাংলাদেশ ফিল্ম আর্কাইভে চলচ্চিত্রটির প্রিমিয়ার অনুষ্ঠিত হবার পর ২৬ এপ্রিল চলচ্চিত্রটি প্রেক্ষাগৃহে মুক্তি পায়।
নয়ডা সেক্টর ১৮ মেট্রো স্টেশন

ওয়েভ নয়ডা সেক্টর ১৮ দিল্লি মেট্রোর ব্লু লাইনের একটি মেট্রো স্টেশন। দ্য গ্রেট ইন্ডিয়া প্লেস, ডিএলএফ মল, আতা বাজার (নয়ডার রাস্তার শপিং হাব) সহ নয়াডার শপিং গন্তব্যগুলির কেন্দ্রীয় স্থান মেট্রো স্টেশনের বাইরে অবস্থিত।
ওয়েভ নয়ডা সেক্টর ১৮ মেট্রো স্টেশনে উপলব্ধ এটিএমগুলি হল ,
ওয়াহিদ ইবনে রেজা

ওয়াহিদ ইবনে রেজা একজন বাংলাদেশি প্রকৌশলী, অ্যানিমেশনকর্মী, চিত্রনাট্যকার, চলচ্চিত্র নির্মাতা, অভিনেতা, কবি ও লেখক। হলিউডের চলচ্চিত্র ও টেলিভিশন ইন্ডাস্ট্রিতে ভিজুয়াল ইফেক্টস ও এনিমেশনে প্রোডাকশন ম্যানেজমেন্টে কাজ করেন। নটর ডেম কলেজ, বুয়েট এ পড়ার পর নিজের আগ্রহকে প্রাধান্য দিয়ে চলচ্চিত্র নির্মাণের উপরে ইউনিভার্সিটি অব ব্রিটিশ কলাম্বিয়া থেকে বিএফএ ডিগ্রি নিতে কানাডায় পাড়ি জমান। তিনি মডেল, উপস্থাপক এবং অভিনেতা হিসাবে বাংলাদেশের সাংস্কৃতিক অঙ্গনে পরিচিত
ওয়াহিদ ঢাকায় জন্মগ্রহণ করেন৷ পিতা অধ্যাপক মোহাম্মদ রেজাউল করিম বাংলাদেশ সরকারের সাবেক প্রতিমন্ত্রী ও মা অ্যাডভোকেট সুরাইয়া করিম মুন্নী।
ওয়াহিদ ১৯৯৮ সালে গভঃ ল্যাবরেটরি হাই স্কুল, ঢাকা থেকে মাধ্যমিক এবং ২০০০ সালে নটর ডেম কলেজ, ঢাকা থেকে উচ্চমাধ্যমিক পাশ করেন। পরবর্তীতে তিনি বাংলাদেশ প্রকৌশল বিশ্ববিদ্যালয় (বুয়েট) থেকে যন্ত্র প্রকৌশলে বিএসসি ডিগ্রি অর্জন করেন। এরপর চলচ্চিত্র নির্মাণের উপরে ইউনিভার্সিটি অব ব্রিটিশ কলাম্বিয়া থেকে বিএফএ ডিগ্রি অর্জন করেন।
ওয়াহিদ ছাত্রজীবন থেকে সংস্কৃতির প্রতি আগ্রহী হন। ২০০১ সাল থেকে সক্রিয়ভাবে বাংলাদেশী কাটুনিস্ট ও লেখক আহসান হাবীব এর রম্য পত্রিকা "উন্মাদ" এ কাজ শুরু করেন। পরে উন্মাদের স্টাফ রাইটার থেকে শুরু করে শেষ অব্দি সহযোগী সম্পাদক হন। লেখক ও নির্মাতা হুমায়ূন আহমেদ এর ধারাবাহিকসহ বেশ কিছু টেলিভিশন চলচ্চিত্রে অভিনয় করেন। এর বাইরেও তিনি মডেল, উপস্থাপক এবং অভিনেতা হিসাবে বাংলাদেশ সাংস্কৃতিক অঙ্গনে নিজেকে বিকশিত করেন। মোস্তফা সরয়ার ফারুকীর পরিচালনায় তিনি হোয়াইট প্লাস টুথ পেস্টের বিজ্ঞাপনে মডেল হিসেবে কাজ করে জনপ্রিয়তা লাভ করেন।
২০০৭ সাল থেকে অভিনয়ের পাশাপাশি টিভি নাটক ও বিজ্ঞাপন লেখালেখিতে যুক্ত হন । প্রথমে ইউনিট্র্যান্ড, ক্যারোট কমিউনিকেশন্স হয়ে ২০১০ সালে এক্টিং কপি হেড হিসেবে যুক্ত হন "গ্রে ঢাকা" তে। তার লেখা বইয়ে মধ্যে রয়েছে- 
২০১৩ সালে তিনি বার্ডেল এনিমেশন স্টুডিওতে রিক এন্ড মরটি এনিমেটেড সিরিজে প্রডাকশন এসিস্ট্যান্ট হিসাবে কাজ শুরু করার মাধ্যমে হলিউডের প্রোডাকশনে যাত্রা শুরু করেন। পরে ব্রিটিশ কলাম্বিয়ার এমিপিস ও ম্যাথোড স্টুডিওস এ কাজ করেন। ২০১৭ সালে তিনি সনি পিকচার্স ইমেজওয়ার্কস এ অ্যাসোসিয়েট প্রোডাকশন ম্যানাজারের পদ পান।
ওয়াহিদ "এমি" পুরস্কার বিজয়ী "রিক এন্ড মরটি" এবং "গেম অব থ্রোনস" , অস্কার মনোনয়ন প্রাপ্ত সিনেমা "ডক্টর স্ট্রেঞ্জ", "গার্ডিয়ান্স অব দ্যা গ্যালাক্সি ভলিউম টু, ব্ল্যাক প্যান্থার ও " এ কাজ করেছেন।।
ওয়াহিদ ইবনে রেজা বাংলায় প্রথম ত্রিমাত্রিক অ্যানিমেশন কার্টুন সিরিজ "চাচা বাহিনীর আজব কাহিনি"-এর প্রযোজক। মুক্তিযোদ্ধা বাবার প্রতি অনুপ্রাণিত হয়ে তিনি বাংলাদেশের প্রথম মুক্তিযুদ্ধ বিষয়ক দ্বিমাত্রিক অ্যানিমেশন চলচ্চিত্র "" তৈরি করেন।
"হোয়াট অ্যাম আই ডুইং হেয়ার" (২০১৩) স্বল্পদৈর্ঘ্য চলচ্চিত্রটির জন্য তিনি "সারি ফিল্ম ফেস্টিভ্যাল ২০১৪" এ "বেস্ট স্টুডেন্ট ফিল্ম পুরস্কার" অর্জন করেন। মন্ট্রিল ওয়ার্ল্ড ফিল্ম ফেস্টিভালে তিনি "বেস্ট স্টুডেন্ট ফিল্ম" পুরস্কার পান। ২০১৫ সালে এডমন্ড ফিল্ম ফেস্টিভ্যালে আবারো "বেস্ট স্টুডেন্ট ফিল্ম" পুরস্কার পান।
দ্যা গোল্ডেন এগ ফিল্ম ফেস্টিভ্যাল এ তিনি "হোয়াট অ্যাম আই ডুইং হেয়ার (২০১৩)" শর্ট ফিল্মটি বেশ আলোচিত হয় এবং সুনাম অর্জন করে । তিনি ফিল্মটিতে নিজের জীবনে ঘটে যাওয়া ঘটনাগুলোকে তুলে ধরেছেন নান্দনিক উপায়ে। এই ফিল্মটির জন্যই তিনি জফি ল এওয়ার্ডে এ "সেরা স্বল্পদৈর্ঘ্য চলচ্চিত্র", "সেরা অভিনেতা", "সেরা পরিচালক"ও "সেরা অরিজিনাল স্ক্রিন প্লে" বিভাগে মনোনীত হন।
মোহন নগর মেট্রো স্টেশন

মোহন নগর মেট্রো স্টেশনটি দিল্লির মেট্রোর রেড লাইনে অবস্থিত। এটি উত্তর প্রদেশের গাজিয়াবাদের সাহেবাবাদ শিল্প এলাকায় অবস্থিত। এটি গাজিয়াবাদের প্রধান এবং ব্যস্ততম মেট্রো স্টেশন এবং বৈশালী ব্লু লাইন মেট্রোর সাথে ভবিষ্যতের সংযোগ স্থাপনের প্রস্তাব রয়েছে। গুরুত্বপূর্ণ মল, হাসপাতাল, কলেজ এবং শিল্প এলাকার পাশে অবস্থিত হওয়ায় এই মেট্রো স্টেশন আরও গুরুত্ব পূর্ণ হয়ে ওঠে। বিহার বা বৈশালীতে যাবার জন্য মানুষ মেট্রো স্টেশনের বাইরে থেকে বাস নিতে পারে, এছাড়াও গাজিয়াবাদ ও দিলশাদ গার্ডেনের বিভিন্ন স্থানে জাওয়ার জন্য স্বয়ংক্রিয় রিকশা পাওয়া যায়। 
এই স্টেশনটি ২০১৬ সালের প্রথম দিকে ডিএমআরসি দ্বারা রেড লাইনের সম্প্রসারণে প্রস্তাবিত হয়েছিল। ২০১৮ সালের ৩০ সেপ্টেম্বর প্রকল্পটির মেয়াদ শেষ হয়েছিল, যখন উদ্বোধন অনুষ্ঠিত হয়েছিল। শেষ পর্যন্ত ২০১৮ সালের ৮ মার্চ নির্মাণ সম্পূর্ণ হয় এবং শনিবার ২০১৯ সালের ৯ মার্চ শনিবার সকাল ৮ টা থেকে বাণিজ্যিক ভাবে যাত্রীদের জন্য মেট্রো স্টেশন (রেড লাইনের পুরো নতুন শাখার সহ) খোলা হয়।
মোহন নগর মেট্রো স্টেশনে উপলব্ধ এটিএমগুলি হল- স্টেট ব্যাংক অফ ইন্ডিয়া, এইচডিএফসি ব্যাংক এবং পিএনবি এটিএম। ওয়ার্ড স্কয়ার মল কাছাকাছি অবস্থিত। নারিন্দর মোহন ক্যান্সার হাসপাতালও স্টেশনের কাছাকাছি। আইটিএস কলেজ, আনন্দ ইন্ডাস্ট্রিয়াল এরিয়া এবং বিখ্যাত শিব মন্দির এখানে থেকে সহজেই পৌঁছানো যায়।
শ্যাম পার্ক মেট্রো স্টেশন

শ্যাম পার্ক মেট্রো স্টেশন দিল্লির মেট্রোর রেড লাইনে অবস্থিত। এটি উত্তর প্রদেশের গাজিয়াবাদের সাহেবাবাদ শিল্প এলাকা এলাকায় অবস্থিত। 
শ্যাম পার্ক মেট্রো স্টেশনে উপলব্ধ এটিএম তালিকা
আবদুল খালেক (ফুটবলার)

আবদুল খালেক (এছাড়াও হাজি খালেক নামে পরিচিত) একজন বাংলাদেশী পেশাদার ফুটবল খেলোয়াড় ছিলেন। তিনি ১৯৭১ সালের মুক্তিযুদ্ধ চলাকালীন স্বাধীন বাংলা ফুটবল দলের হয়ে মুক্তিযোদ্ধা হিসেবে একজন ফুটবল যোদ্ধার ভূমিকা পালন করেছিলেন। স্বাধীন বাংলা ফুটবল দলের হয়ে খেলে মুক্তিযোদ্ধাদের সহযোগিতার জন্য তহবিল সংগ্রহ করেছিলেন।
আবদুল খালেক বাংলাদেশের সাতক্ষীরার লস্করপাড়া মহল্লায় জন্মগ্রহণ করেছিলেন। তার পাঁচ পুত্র ও তিন কন্যা সন্তান রয়েছে। পায়ে গ্যাংক্রিন আক্রান্ত হওয়ার পর তিনি দীর্ঘদিন অসুস্থ ছিলেন। ২০১৯ সালের ১৪ই জুন তারিখে চিকিৎসাধীন অবস্থায় সাতক্ষীরায় তার নিজ গ্রামে তিনি মৃত্যুবরণ করেছেন। মৃত্যুর পর মুক্তিযোদ্ধা হিসেবে রাষ্ট্রীয় মর্যাদায় তাকে দাফন করা হয়েছে।
বেলাল খান

বেলাল খান একজন বাংলাদেশী সুরকার, গায়ক ও সংগীতায়োজক। তিনি ২০১৪ সালে নেকাব্বরের মহাপ্রয়াণ চলচ্চিত্রের ‘নিশিপক্ষী’ গানের জন্য সুরকার হিসেবে জাতীয় চলচ্চিত্র পুরস্কার লাভ করেন। এছাড়া তিনি "পাগল তোর জন্য রে" গানটি দিয়ে পরিচিতি পান। তিনি নিয়মিতভাবে চলচ্চিত্র, মিক্সড অ্যালবাম এবং নাটকের টাইটেল গান তৈরি ও সেগুলোতে কণ্ঠ দিতে থাকেন।
বেলাল খানের জন্ম টাঙ্গাইল জেলার সখিপুর উপজেলার নলুয়া গ্রামে। তার পিতার নাম লুৎফর রহমান খান ও মাতার নাম বেদেনা রহমান। দুই ভাই এক বোনের মধ্যে বেলাল সবার বড়। ২০০১ সালে উচ্চ মাধ্যমিক সমাপ্ত করে তিনি ঢাকা বিশ্ববিদ্যালয়ের ভাষাতত্ত্ব বিভাগে ভর্তি হন। তবে একটি বেসরকারি বিশ্ববিদ্যালয় থেকে বিবিএ ও এমবিএ সম্পন্ন করেন। বুলবুল ললিতকলা একাডেমী থেকে নজরুল সঙ্গীতের উপর চার বছর মেয়াদী কোর্স শেষ করেন।
বেলাল ব্যাংকে চাকরির মাধ্যমে তার কর্মজীবন শুরু করেন। পরবর্তীতে চাকরি ছেড়ে সঙ্গীত শুরু করেন। শুরুতে ‘প্রাচীর’ নামের একটি ব্যান্ড দলও গঠন করেন। এসময় স্টেজ পারফরমেন্স করতেন। ২০০৯ সালে তিনি মনির খান ও বেবী নাজনীনের একক অ্যালবামের দুটি করে গান সুর করেন। শিল্পী কিরণের "পাগল তোর জন্য রে" গানটি ২০১১ সালে চলচ্চিত্রে ন্যান্সির সঙ্গে দ্বৈত সঙ্গীতে ব্যাপক পরিচিতি পান। নেকাব্বরের মহাপ্রয়াণ চলচ্চিত্রে ‘নিশিপক্ষী’ গানের জন্য সুরকার হিসেবে জাতীয় চলচ্চিত্র পুরস্কার পান। গানটি মাসুদ পথিকের লেখা এবং মমতাজ বেগমের সুর করা।
২০১২ সালে বেলাল খানের প্রথম একক "আলাপন" প্রকাশিত হয়। তিনি চলচ্চিত্রের প্রায় ২৫টি গানে সুর করেছেন। তার সুরে কণ্ঠ দিয়েছেন বেবী নাজনীন, মমতাজ, ফাহমিদা নবী, সামিনা চৌধুরী, আলম আরা মিনু, মনির খান, কনা, ন্যান্সি, রূপরেখা ব্যানার্জি, ইমরান, লিজা, পড়শীসহ অনেকে। তার সুরে প্রকাশিত হয়েছে "জাগো বাংলাদেশ" শিরোনামের একটি গান। 
এছাড়া তিনি অনন্ত জলিলের সিনেমা "দিন: দ্য ডে"-তে মোহাম্মদ রেজা হেদায়েতির সাথে ফারসি ভাষায় ‘চে কোনাম’ শিরোনামে একটি গানে কণ্ঠ দিয়েছেন।
অপারশক্তি খুরানা

অপারশক্তি খুরানা একজন ভারতীয় অভিনেতা,রেডিও জকি,টেলিভিশন উপস্থাপক।
খুরানার প্রথম বলিউড সিনেমা স্পর্টস বায়োপিক ভিত্তিক দঙ্গল যেটি ২০১৬ সালে মুক্তি পায় এবং ভারতীয় ইতিহাসে সর্বোচ্চ আয়কারি সিনেমার মধ্যে একটি।তার প্রতিভার আর নির্দশন বদ্রিনাথ কি দুলহানিয়া এবং লুকা ছুপি।যাতে খুরানা সহশিল্পির ভূমিকয় অভিনয় করেছে।তাছাড়া কমেডি ড্রামা হ্যাপি ফির ভাগ জায়েগি(২০১৮) এবং বলিউডের বক্স অফিসে সফল সিনেমা স্ত্রী(২০১৮),যার জন্য ফিল্মফেয়ার নোমিশেন পেয়েছিলেন বেস্ট সাপোর্টিং রোল বিভাগে
খুরানা ১৯৮৭ সালে চন্ডিগড় এ অনিতা এবং পি.খুরানার ঘরে জন্মগ্রহণ করে।তিনি চন্ডিগড় এ তার প্রাথমিক এবং স্নাতক সম্পন্ন করেন। তার সাথে তিনি হরিয়ানার আন্ডার ১৯ ক্রিকেট টিম এর অধিনায়ক ছিলেন।তার ভাই আয়ুষ্মান খুরানা বলিউডের জনপ্রিয় অভিনেতা।
খুরানায় সিনেমায় যাত্রা শুরু করেন নিটেস তিওয়ারি এর জিবনীভিত্তিক সিনেমা দঙ্গল(২০১৬) এর মাধ্যমে।যার গল্প মহাবির সিং ফোগাত কে নিয়ে,যে তার দুই মেয়ে গিতা এবং ববিতাকে প্রশিক্ষণ দেয়,আন্তর্জাতিক মানের মহিলা কুস্তিগির হয়ে উঠতে। মহাবির চরিত্রে অভিনয় করেন আমির খান অপরদিকে ফাতিমা সানা শেখ এবং সানিয়া মালহোত্রা তার দুই মেয়ের চরিত্রে অভিনয় করেন, এবং খুরানা অমকার এর চরিত্রে অভিনয় করেন, মহাবির এর বাতিজা। সিনেমা ক্রিটিসদের কাছ থেকে ভালো রিভিউ পায় এবং ভারতীয় ইতিহাসে সর্বোচ্চ আয়কারি সিনেমায় সামিল হয়। চলচ্চিত্রটি ২০ বিলিয়ন রুপি
(ইউএস$২৯০মিলিয়ন) আয় করে। সিনেমটির জন্য খুরানা স্ক্রিম বেস্ট মেল এক্টার ডেভিউ এওয়ার্ড লাভ করেন।
সসান্ট খাইতান পরিচালিত রোমান্টিক কমেডি।সিনেমা বদ্রীনাথ কি দুলহানিয়া খুরানার পরবর্তি সিনেমা।যেখানে তিনি বরুণ ধবন এবং আলিয়া ভাট এর সাথে অভিনয় করেন।
খুরানার বাবা একজন জ্যােতিষী এবং মা গৃহিণী।
সাদি মহম্মদ

সাদি মহম্মদ (; ৪ঠা অক্টোবর ১৯৫৭ – ১৩ই মার্চ ২০২৪) ছিলেন একজন বাংলাদেশি রবীন্দ্রসঙ্গীত শিল্পী ও সুরকার। তিনি সাংস্কৃতিক সংগঠন "রবিরাগের" পরিচালক ছিলেন। ২০১৫ সালে তিনি বাংলা একাডেমি রবীন্দ্র পুরস্কার লাভ করেন।
মুক্তিযুদ্ধের পর ১৯৭৩ সালে বাংলাদেশ প্রকৌশল বিশ্ববিদ্যালয়ের সিভিল ইঞ্জিনিয়ারিং বিভাগে ভর্তি হন সাদি মহম্মদ। তবে সেখানে পড়াশুনা চালিয়ে যান নি। পরে তিনি বৃত্তি পেয়ে ১৯৭৫ সালে সংগীত বিষয়ে শান্তিনিকেতনে পড়ার সুযোগ পান। এরপর বিশ্বভারতী থেকে রবীন্দ্রসঙ্গীতে স্নাতক ও স্নাতকোত্তর ডিগ্রি নেন। সেখানে শান্তিদেব ঘোষ ও কণিকা বন্দ্যোপাধ্যায়ের কাছে গান শেখেন তিনি। 
২০০৭ সালে "আমাকে খুঁজে পাবে ভোরের শিশিরে" অ্যালবামের মাধ্যমে তিনি সুরকার হিসেবে আত্মপ্রকাশ করেন। ২০০৯ সালে তার "শ্রাবণ আকাশে" ও ২০১২ সালে তার "সার্থক জনম আমার" অ্যালবাম প্রকাশিত হয়।
এছাড়াও তিনি সাংস্কৃতিক সংগঠন রবিরাগের পরিচালক হিসেবে কর্মরত ছিলেন।
২০১২ সালে তাকে আজীবন সম্মাননা পুরস্কার প্রদান করে চ্যানেল আই। ২০১৫ সালে বাংলা একাডেমী তাকে রবীন্দ্র পুরস্কার প্রদান করে।
১৯৭১ সালে স্বাধীনতাবিরোধী শক্তি হত্যা করে তার বাবা সলিমউল্লাহকে। তার বাবার নামে ঢাকার মোহাম্মদপুরের সলিমউল্লাহ রোডের নামকরণ করা হয়। সাদি মহম্মদের ছোট ভাই শিবলী মোহাম্মদ বাংলাদেশের একজন নৃত্যশিল্পী।
সাদি মহম্মদ অবিবাহিত ছিলেন।
সাদি মহম্মদ ২০২৪ সালের ১৩ই মার্চ আত্মহত্যা করেন। এদিন সন্ধ্যায় তার ঝুলন্ত মরদেহ উদ্ধার করা হয়। তার ছোট ভাই শিবলীর ভাষ্য, সাদি তার ঘরে তার তানপুরা যন্ত্রে সঙ্গীত অনুশীলন করছিলেন এবং পরে দরজা ভেঙ্গে তার ঝুলন্ত মরদেহ উদ্ধার করা হয়। শিবলী আরও বলেন, ২০২৩ সালের জুলাই মাসে তাদের মা জেবুন্নেসা সলিমুল্লাহ মারা যাওয়ার পর থেকে সাদি মানসিক যন্ত্রণায় ভুগছিলেন।
ভানেসা ওয়াট্‌স

ভানেসা নাকেইতা ওয়াট্‌স (জন্ম ১২ আগস্ট ১৯৮৭) একজন জ্যামাইকান ক্রিকেটার যিনি ওয়েস্ট ইন্ডিজ মহিলা ক্রিকেট দলের প্রতিনিধিত্ব করেন।
ভানেসা একটি মহিলাদের একদিনের আন্তর্জাতিক ক্রিকেট এবং চারটি মহিলাদের টুয়েন্টি২০ আন্তর্জাতিক ম্যাচ খেলেন।
গ্লেইড ইন্টারফেস ডিজাইনার

গ্লেইড ইন্টারফেস ডিজাইনার জিটিকে+-এর জন্যে গ্রাফিক্যাল ইউজার ইন্টারফেস বিল্ডার, যাতে গ্নোম-এর জন্যে আলাদা উপাদানসমূহ রয়েছে। তৃতীয় সংস্করণে গ্লেড এখন প্রোগ্রামিং ভাষা থেকে স্বাধীন এবং কোন কাজের জন্যে কোড নয়, বরঞ্চ ব্যবহার করে এক্সএমএল ফাইল, তারপর সেটা উপযুক্ত বাইন্ডিং সহ ব্যবহার করা হয়।
গ্লেড গ্নু জেনারেল পাবলিক লাইসেন্সের অধীনে বিতরণকৃত একটি ফ্রি সফটওয়্যার।
বুলন্দ দরওয়াজা

বুলন্দ দরওয়াজা (, ), ভারতের একটি ঐতিহাসিক স্থাপত্য। বিশ্বের উচ্চতম এই দরজা ভারতের উত্তরপ্রদেশ রাজ্যের ফতেপুর সিকরিতে অবস্থিত। ১৬০১ খ্রিষ্টাব্দে মুঘল বাদশা আকবর এটি তৈরি করেন। বুলন্দ শব্দের অর্থ মহান বা উচ্চ। অর্থাৎ এর অর্থ 'মহান দ্বার'। গুজরাত জয় উপলক্ষে সম্রাট আকবর এটি নির্মাণ করেন। আগ্রা থেকে ৪৩ কিমি দূরে অবস্থিত ফতেপুর সিক্রি মহলের প্রবেশের এটিই মূলদ্বার। অপর দ্বারটির নাম বাদশাহী দরওয়াজা।
এই দরজার কাঠামোটি লাল ও হলুদ বেলেপাথরে নির্মিত। এর গায়ে আবার সাদা কালো মার্বেল দিয়ে নকশা করা আছে। এটি মাটি থেকে প্রায় ৫৪ মিটার লম্বা। দরজা পর্যন্ত পৌঁছোতে ৪২ টি সিঁড়ির ধাপ উঠতে হয়। দরজার পাল্লাগুলিতে কাঠের কারুকার্য করা আছে। দরজার মাথায় একসারি প্যারাপেট আর তার পিছনে তিনটে ছত্রী রয়েছে। দরজার ওপরের ছাদে সামিয়ানা হিসেবে হয়তো এগুলো ব্যবহৃত হত। খিলানটিতে মূলত তিনটি দ্বার বর্তমান, যেগুলোর গায়ে কারুকার্য করা এবং এর ওপরে তিনটি করে দ্বারমুখ করা।
দরজার পুবদিকের খিলানের গায়ে পার্সিলিপিতে আকবরের গুজরাত জয়ের কথা লেখা। মুঘল স্থাপত্যে তৈরী মূল খিলানটির গায়ে লেখা লিপি থেকে আকবরের উদার ধর্মনীতির পরিচয় পাওয়া যায়।
মূল দ্বারটির গায়ে খোদাই করা লেখাটির অর্থ হল, হযরত ঈশা বলেছেন, পৃথিবী একটা সেতুমাত্র। এর ওপর দিয়ে পার হয়ে যাও কিন্তু এখানে স্থায়ী বাসা বাঁধতে যেয়ো না। কেউ হয়তো অনন্তকাল এখানে থাকতে চায়, কিন্তু এই জীবন এক ঘণ্টার বেশি স্থায়ী নয়। তাই বাকি জীবনটা ঈশ্বরের প্রার্থনায় কাটাও।
কুরআনের কিছু আয়াত এর গায়ে খোদাই করা আছে। শেখ সেলিম চিস্তির শিষ্য খাজা হুসেন চিস্তি সেগুলি খোদাই করেছিলেন।
২০২৩ ক্রিকেট বিশ্বকাপ চূড়ান্ত বাছাই

২০২৩ ক্রিকেট বিশ্বকাপ চূড়ান্ত বাছাই ছিল একটি আন্তর্জাতিক ক্রিকেট প্রতিযোগিতা যেটি ক্রিকেট বিশ্বকাপ বাছাইপর্বের ১২শ আসর হিসেবে ২০২৩ সালের জুন ও জুলাই মাসে জিম্বাবুয়েতে অনুষ্ঠিত হয়। ২০২৩ ক্রিকেট বিশ্বকাপে খেলার যোগ্যতা অর্জনকারী শেষ দুটি দল নির্ধারণের লক্ষ্যে এ টুর্নামেন্টটি আয়োজিত হয়।
২০১৮ সালে অনুষ্ঠিত টুর্নামেন্টের পূর্ববর্তী আসর জিম্বাবুয়েতে আয়োজিত হয়েছিল। ২০২০ সালের জুলাই মাসে এ আসরটিও আয়োজনের আকাঙ্ক্ষা প্রকাশ করে জিম্বাবুয়ে। টুর্নামেন্ট আয়োজনের দায়িত্ব জিম্বাবুয়েকে প্রদান করার কথা ২০২০ সালের ডিসেম্বর মাসে নিশ্চিত করা হয়।
টুর্নামেন্টের ফাইনালে উত্তীর্ণ হওয়ার পাশাপাশি মূল বিশ্বকাপে খেলার যোগ্যতা অর্জন করে শ্রীলঙ্কা ও নেদারল্যান্ডস। ফাইনালে নেদারল্যান্ডসকে ১২৮ রানে পরাজিত করে বিজয়ী হয় শ্রীলঙ্কা।
টুর্নামেন্টে অংশগ্রহণ করে দশটি দল: ২০২০–২০২৩ আইসিসি ক্রিকেট বিশ্বকাপ সুপার লিগের পয়েন্ট তালিকার শেষ পাঁচটি দল, ২০১৯–২০২৩ আইসিসি ক্রিকেট বিশ্বকাপ লিগ ২-এর পয়েন্ট তালিকার সেরা তিনটি দল ও ২০২৩ আইসিসি ক্রিকেট বিশ্বকাপ চূড়ান্ত বাছাই প্লেঅফের পয়েন্ট তালিকার সেরা দুটি দল। টুর্নামেন্টের প্রতিটি ম্যাচ একদিনের আন্তর্জাতিক (ওডিআই) হিসেবে খেলা হয়।
টুর্নামেন্টে প্রথমবারের মত সুপার সিক্স পর্ব থেকে ম্যাচসমূহে আম্পায়ার সিদ্ধান্ত পর্যালোচনা পদ্ধতি (ডিআরএস) ব্যবহৃত হবে বলে ২০২৩ সালের মে মাসে ঘোষণা দেয় আন্তর্জাতিক ক্রিকেট কাউন্সিল।
বুলাওয়ায়ো ও হারারের মোট চারটি মাঠে টুর্নামেন্টের ম্যাচসমূহ অনুষ্ঠিত হয়।
টুর্নামেন্টের জন্য নিম্নলিখিত দলসমূহ ঘোষণা করা হয়:
২০২৩ সালের ৮ জুন ওয়েস্ট ইন্ডিজ দলে গুডাকেশ মোতির পরিবর্তে জনসন চার্লসকে অন্তর্ভুক্ত করা হয়। টুর্নামেন্ট চলাকালে দিলশান মদুশঙ্কা, দুনিথ ভেল্লালাগে ও সহন আরচ্চিগেকে শ্রীলঙ্কা দলে রিজার্ভ খেলোয়াড় হিসেবে যোগ করা হয়। টুর্নামেন্টের সুপার সিক্স পর্বের আগে চোট পেয়ে জিম্বাবুয়ের ক্লাইভ মাদান্দে টুর্নামেন্টের বাকি অংশ থেকে ছিটকে গেলে তাঁর পরিবর্তে জিম্বাবুয়ে দলে নিয়াশা মায়াভোকে যোগ করা হয়। টুর্নামেন্ট চলাকালে ইয়্যানিক কারিয়া চোটের কারণে ওয়েস্ট ইন্ডিজ দল থেকে ছিটকে গেলে তাঁর পরিবর্তে কেভিন সিনক্লেয়ারকে ওয়েস্ট ইন্ডিজ দলে নেয়া হয়। টুর্নামেন্টের সুপার সিক্স পর্ব চলাকালে দুষ্মন্ত চামিরা চোটের কারণে শ্রীলঙ্কা দল থেকে ছিটকে যান, যে কারণে শ্রীলঙ্কা দলে দিলশান মদুশঙ্কাকে যোগ করা হয়। পরবর্তীতে চোটের কারণে লাহিরু কুমারাও শ্রীলঙ্কা দল থেকে ছিটকে গেলে সহন আরচ্চিগেকে শ্রীলঙ্কা দলে যোগ করা হয়।
টুর্নামেন্ট শুরুর আগে অংশগ্রহণকারী প্রতিটি দল দুটি করে আনুষ্ঠানিক প্রস্তুতিমূলক ম্যাচে অংশগ্রহণ করে।
২০২৩ সালের ২৩ মে টুর্নামেন্টের গ্রুপ পর্বের সূচি নিশ্চিত করা হয়।
২০২৩ সালের ১০ জুলাই আন্তর্জাতিক ক্রিকেট কাউন্সিল (আইসিসি) প্রতিযোগিতার সেরা একাদশ ঘোষণা করে।
বালি রেলওয়ে স্টেশন

বালি রেলওয়ে স্টেশন হল হাওড়া-বর্ধমান মেইন লাইন এবং হাওড়া-বর্ধমান কর্ড লাইনের একটি গুরুত্বপূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি বালি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৮ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
অন্ধ্রপ্রদেশ উচ্চ আদালত

অন্ধ্রপ্রদেশ উচ্চ আদালত হল অন্ধ্রপ্রদেশ রাজ্যর উচ্চ আদালত। উচ্চ আদালতের আসন অন্ধ্রপ্রদেশের রাজধানী অমরবতীতে অবস্থিত। বর্তমানে উচ্চ আদালতের জন্য ব্যবহৃত আদালত কমপ্লেক্সটি "জুডিসিয়াল কমপ্লেক্স" হিসাবে নামকরণ করা হয়েছে এবং স্থায়ী উচ্চ আদালত ভবন উদ্বোধনের পরে "সিটি সিভিল কোর্ট"-এর জন্য এটি ব্যবহার করা হবে। 
এটি ১৯৫৪ সালে অন্ধ্ররাজ্য মাদ্রাজ প্রেসিডেন্সি থেকে গঠিত হওয়ায় সময় এটি প্রতিষ্ঠিত হয়। অন্ধ্র রাজ্য সাথে হায়দ্রাবাদ রাজ্যের সঙ্গে মিলিত হয়ে অন্ধ্রাপ্রদেশ গঠনের পর ১৯৫৬ সাল পর্যন্ত কোর্টটি প্রথমে গুন্টুর শহরে থেকে পরিচালিত হত। তারপরে উচ্চ আদালতটি রাজ্যের রাজধানী হায়দ্রাবাদ থেকে কাজ শুরু করে। তবে, অন্ধ্রপ্রদেশ পুনর্গঠন আইন ২০১৪ অনুসারে অন্ধ্রপ্রদেশকে তেলঙ্গানা ও অন্ধ্র প্রদেশে বিভাজন করার পর, অন্ধ্র প্রদেশের নতুন উচ্চ আদালত তৈরি করা না পর্যন্ত হায়দ্রাবাদে বিচারাধিকারের উচ্চ আদালতটিকে সাধারণ আদালত হিসাবে গঠন করা হয়েছিল। পরে রাষ্ট্রপতির আদেশ অনুসারে, অন্ধ্রপ্রদেশ পুনর্গঠন আইন ২০১৪-এর অধীনে ১ জানুয়ারি ২০১৯ সালে অন্ধ্র প্রদেশের উচ্চ আদালত প্রতিষ্ঠিত হয়। উচ্চ আদালতের আসন অন্ধ্রপ্রদেশ রাজধানী অমরবতী এবং এটি ভারতের প্রথম বিচার শহর।
অন্ধ্রপ্রদেশ উচ্চ আদালত অমরাবতীর আশপাশের নীলপাদুর বিচার শহরে অবস্থিত। এটি  কৃষ্ণ নদী থেকে ৬.৪ কিমি দূরত্ব অবস্থিত।
এটি একটি জি+২ গঠন, যা জি+ ৫ পর্যন্ত বাড়ানো যেতে পারে। ভবনটি ২৩ টি কক্ষ নিয়ে গঠিত, যা ২২ লাখ বর্গফুট এলাকা জুড়ে বিস্তৃত। এটি ১৫৭.৩ কোটি টাকা খরচে ৪ একর জমিতে নির্মিত হয়। এই ভবনটি ভারতের বৃহত্তম বহু-জাতীক সংস্থা লারসেন অ্যান্ড টুবরো লিমিটেড দ্বারা নির্মিত হয়। 
এটি নির্মিত হবে ২২ একর এলাকা জুড়ে, যাতে ১২২ লাখ বর্গফুট এলাকা থাকবে। এটিতে প্রথম পর্যায়ে ৩৬ টি আদালত হল থাকবে, পরে অতিরিক্ত ২৪ টি হল যোগ করা হবে। উভয় পর্যায় যথাক্রমে ২০২২ এবং ২০৩৬ সালে সম্পন্ন করা হবে বলে আশা করা হচ্ছে। এই ভবনটির আনুমানিক ব্যয় ১,৪০০ কোটি টাকা। এপিসিআরডিএ কর্তৃক শাপুরজি পলনজী গোষ্ঠীকে নির্মাণের চুক্তি দেওয়া হয়েছে। 
কেন্দ্রীয় সরকার ১ জানুয়ারি ২০১৯ সাল থেকে বিজ্ঞপ্তি বলে অমরাবতীকে প্রধান আসন করে অন্ধ্রপ্রদেশের জন্য একটি নতুন উচ্চ আদালত গঠনের সূচনা করে।
"সংবিধানের অনুচ্ছেদ ২১৪ এবং ভারতের সুপ্রীম কোর্ট কর্তৃক জারি করা আদেশ এবং অনুচ্ছেদ অনুযায়ী ভূষিত ক্ষমতাবলে (ক) ধারা ৩০-এর (১) উপ ধারা, ধারা ৩১-এর (১) উপ-ধারা ও অন্ধ্রপ্রদেশ পুনর্গঠন আইন ২০১৪-এর ৩১ ধারা (২) এর উপ-ধারায় রাষ্ট্রপতি অন্ধ্রপ্রদেশ রাজ্যে ১ লা জানুয়ারি ২০১৯ সাল থেকে অন্ধ্রপ্রদেশের জন্য পৃথক উচ্চ আদালত গঠন করে, অমরাবতীতে উচ্চ আদালতের প্রধান আসন গঠিত হয় এবং হায়দ্রাবাদ উচ্চ আদালত তেলঙ্গানার রাজ্য উচ্চ আদালতে পরিণত হয়।"
সানিয়া মালহোত্রা

সানিয়া মালহোত্রা (জন্ম: ২৫ ফেব্রুয়ারি ১৯৯২) একজন ভারতীয় অভিনেত্রী, যিনি হিন্দি চলচ্চিত্রে কাজ করেন। তিনি হিন্দি চলচ্চিত্রে কাজ করা শুরু করেন নিতেশ তিওয়ারির জীবনী ভিত্তিক চলচ্চিত্র "দঙ্গল" (২০১৬) এর মাধ্যমে, যেখানে তিনি ববিতা কুমারির চরিত্রে অভিনয় করেন। তিনি জীবনীমূলক স্পোর্টস ফিল্ম "দঙ্গল" (২০১৬) এবং কমেডি "বাধাই হো" (২০১৮) এর সহকারী ভূমিকার মাধ্যমে তার কর্মজীবন শুরু করেন, উভয়ই সর্বোচ্চ আয়কারী ভারতীয় চলচ্চিত্রের মধ্যে স্থান পায় ।
মালহোত্রা ফটোগ্রাফ (২০১৯) এবং ব্ল্যাক কমেডি লুডো (২০২০) নাটকে তার ভূমিকার জন্য শ্রেষ্ঠ অভিনেত্রীর জন্য ফিল্মফেয়ার সমালোচক পুরস্কারের জন্য মনোনয়ন পেয়েছিলেন এবং শকুন্তলা দেবী (২০২০), প্যাগ্লাইট (২০২১) স্ট্রিমিং ফিল্মগুলিতে অভিনয়ের জন্য প্রশংসাও পেয়েছিলেন। লাভ হোস্টেল (২০২২) এবং কাঁঠাল (২০২৩) এরপর থেকে তিনি অ্যাকশন ফিল্ম জাওয়ান (২০২৩) এ একটি সহায়ক ভূমিকা পালন করেছেন।
সানিয়া মালহোত্রা দিল্লির পাঞ্জাবি পরিবারে জন্মগ্রহণ করেন। তিনি রায়ান ইন্টারন্যাশনাল স্কুল, ময়ুর বিহার, দিল্লী হতে প্রাথমিক এবং জার্জি কলেজ অফ দিল্লী ইউনিভার্সিটি হতে স্নাতক সম্পন্ন করেন।
স্নাতক সম্পন্ন করার পর মালহোত্রা ড্যান্স আপাতবাস্তব টেলিভিশন অনুষ্ঠান "ড্যান্স ইন্ডিয়া ড্যান্স" এ অংশ নিয়েছিলেন।এরপর তিনি মুম্বাই চলে আসেন এবং বিভিন্ন জায়গার অডিশন দিতে শুরু করেন।এরপর একদিন কাস্টিং ডিরেক্টর মুকেশ ছাবড়ার কল আসে এবং তিনি নিতেশ তিওয়ারির জিবনীভিত্তিক সিনেমা "দঙ্গল" (২০১৬-এর চলচ্চিত্র) এর জন্য সিলেক্ট হয়ে যায়, ফাতিমা সানা শেখ এর সাথে তিনি এতে নতুন ছিলেন।
তাছাড়া তিনি আমির খান এর চলচ্চিত্র "সিক্রেট সুপারস্টার" এর 'সেক্সি বালিয়ে' গান এর কোরিয়গ্রাফিও করেছিলেন।
দুই বছর গ্যাপ দেওয়ার পর মালহোত্রা বিশাল ভরদ্বাজ এর চলচ্চিত্র 'পটাখা'য় অভিনয় করেন, রাধিকা মদন এর সাথে। চলচ্চিত্রটির কাহিনী দুই বোনকে নিয়ে।
মালহোত্রা এরপর অনুরাগ বসুর সংহত চলচ্চিত্র "লুডোতে" অভিনয় করার জন্য চুক্তিবদ্ধ হোন। এরপর তিনি অনু মেনন পরিচালিত জিবনীভিত্তিক চলচ্চিত্র "শকুন্তলা দেবীতে" অনুপমা ব্যানার্জির চরিত্রে অভিনয়ের জন্য চুক্তিবদ্ধ হোন, এতে নাম ভূমিকায় বিদ্যা বালান অভিনয় করেন এবং এরপর তিনি হাস্যরসাত্মক চলচ্চিত্র "পাগলায়েট" এ অভিনয় করেন।
মাণ্ডবী

হিন্দু মহাকাব্য রামায়ণ অনুসারে রাজা কুশধ্বজ ও তার স্ত্রী রাণী চন্দ্রভাগার জ্যেষ্ঠ কন্যা ছিলেন মাণ্ডবী৷ কুশধ্বজ ছিলেন রামায়ণের মূল চরিত্র রামের স্ত্রী সীতার পালকপিতা জনকের অনুজ৷ মাণ্ডবী বর্তমান সপ্তরী জেলার রাজবিরাজ অঞ্চলে জন্মগ্রহণ করেছিলেন বলে অনুমান করা হয়৷ রাজা কুশধ্বজ ঐ অঞ্চলেই রাজত্ব করতেন৷ ইতিহাসিক সুত্রমতে তাদের পারিবারিক ছিলো বর্তমান রাজদেবী মন্দির বা তার আশেপাশে৷ তিনি রামের অনুজ ভরতকে বিবাহ করেন৷ তাদের তক্ষ ও পুষ্কল নামে দুই পুত্র সন্তান হয়৷ মাণ্ডবীর সহোদরা শ্রুতকীর্তি রাজা কুশধ্বজের কনিষ্ঠ কন্যা৷
ডিজিটাল বাংলাদেশ দিবস

ডিজিটাল বাংলাদেশ দিবস বাংলাদেশে পালিত একটি দিবস। এটির পূর্ব নাম আইসিটি দিবস বা তথ্য ও যোগাযোগ প্রযুক্তি দিবস। ২৬ নভেম্বর ২০১৮ তারিখে আইসিটি দিবসের পরিবর্তে এ দিনকে ডিজিটাল বাংলাদেশ দিবস হিসেবে পালনের সিদ্ধান্ত নেয়া হয়। প্রতিবছর ১২ ডিসেম্বর জাতীয় ও রাষ্ট্রীয়ভাবে তথ্য ও যোগাযোগ প্রযুক্তি অধিদপ্তর দিবসটি পালন করে। ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদের বৈঠকে দিবসটি বাতিল করা হয়। 
প্রধানমন্ত্রী শেখ হাসিনা ২০০৮ সালে নবম জাতীয় সংসদ নির্বাচনের প্রাক্কালে যে রূপকল্প ২০২১ বাস্তবায়নের ঘোষণা দেন তার মূল শিরোনাম ছিল ‘ডিজিটাল বাংলাদেশ’। ১২ ডিসেম্বর ২০০৮ তারিখে ডিজিটাল বিপ্লবের ঘোষণা আসে। এ দিন বাংলাদেশ আওয়ামী লীগের নির্বাচনী ইশতেহারে ডিজিটাল বাংলাদেশ বিনির্মাণের অঙ্গীকার করা হয়। ২৭ নভেম্বর ২০১৭ তারিখে বাংলাদেশ সরকার এ দিনটিকে রাষ্ট্রীয়ভাবে পালনের ঘোষণা দেয়। যা ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদের বৈঠকের মাধ্যমে বাতিল করা হয়। 
২০১৭ সালের ১২ ডিসেম্বর বঙ্গবন্ধু আন্তর্জাতিক সম্মেলন কেন্দ্রের হল অব ফেমে আলোচনা সভা অনুষ্ঠিত হয় এবং আইসিটি ক্ষেত্রে গুরুত্বপূর্ণ অবদানের জন্য ১২টি ক্যাটাগরিতে মোট ৯ জন ব্যক্তি ও ৬ প্রতিষ্ঠানকে ‘ন্যাশনাল আইসিটি অ্যাওয়ার্ড ২০১৭’ প্রদান করা হয়। পুরস্কারপ্রাপ্তরা হলেন:
এছাড়াও দিবসটি উদযাপনে তথ্য ও যোগাযোগ প্রযুক্তি বিভাগের উদ্যোগে ও ইয়াং বাংলার আয়োজনে অনলাইন প্রোগ্রামিং প্রতিযোগিতা অনুষ্ঠিত হয়। তথ্য ও যোগাযোগ প্রযুক্তি অধিদফতর এবং বাংলাদেশ ওপেন সোর্স নেটওয়ার্কের (বিডিওএসএন) সহযোগিতায় বাংলাদেশের বিভিন্ন অঞ্চলের শেখ রাসেল ডিজিটাল ল্যাবে প্রোগ্রামিং প্রতিযোগিতাটি অনুষ্ঠিত হয়।
২৬ নভেম্বর ২০১৮ তারিখে আইসিটি দিবসের পরিবর্তে উক্ত দিনকে "ডিজিটাল বাংলাদেশ দিবস" হিসেবে পালনের সিদ্ধান্ত নেয়া হয়। ২০১৮ সাল থেকে প্রতিবছর ১২ ডিসেম্বর জাতীয় ও রাষ্ট্রীয়ভাবে তথ্য ও যোগাযোগ প্রযুক্তি অধিদপ্তর দিবসটি ডিজিটাল বাংলাদেশ দিবস নামে পালন করে আসছে।
প্রতিবছর ডিজিটাল বাংলাদেশ দিবসে গুরুত্বপূর্ণ কর্মসূচি পালনের পাশাপাশি তথ্য ও যোগাযোগ প্রযুক্তি খাতে বিশেষ অবদান রাখার জন্য ব্যক্তি, দল ও প্রতিষ্ঠানকে উৎসাহ ও উদ্দীপনা যোগানো এবং স্বীকৃতি প্রদানের উদ্দেশ্যে বাংলাদেশ সরকার ডিজিটাল বাংলাদেশ পুরস্কার প্রদান করে থাকে। ২০২১ সালে এ পুরস্কার প্রদান শুরু হয়।
শ্রুতকীর্তি

হিন্দু মহাকাব্য রামায়ণ অনুসারে রাজা কুশধ্বজ ও তার স্ত্রী রাণী চন্দ্রভাগার কনিষ্ঠ কন্যা ছিলেন শ্রুতকীর্তি৷ কুশধ্বজ ছিলেন রামায়ণের মূল চরিত্র রামের স্ত্রী সীতার পালকপিতা জনকের অনুজ৷
শ্রুতকীর্তি বর্তমান সপ্তরী জেলার রাজবিরাজ অঞ্চলে জন্মগ্রহণ করেছিলেন বলে অনুমান করা হয়, তিনি ছিলেন দেবী মহালক্ষ্মীর পুষ্পের অবতার৷ রাজা কুশধ্বজ ঐ অঞ্চলেই রাজত্ব করতেন৷ ইতিহাসিক সুত্রমতে তাদের পারিবারিক ছিলো বর্তমান রাজদেবী মন্দির বা তার আশেপাশে৷ তিনি রামের অনুজ শত্রুঘ্নকে বিবাহ করেন৷ তাদের শত্রুঘাতী ও সুবাহু নামে দুই পুত্র সন্তান হয়৷ শ্রুতকীর্তির সহোদরা মাণ্ডবী রাজা কুশধ্বজের জ্যেষ্ঠ কন্যা৷
রামায়ণ অনুযায়ী রাম লক্ষণ সীতা পিতৃসত্য পালনের জন্য বনবাসে গমন করলে তিনি এবং তার জ্যেষ্ঠা মাণ্ডবী বাড়ীর বাকি সকলের সেবায় নিজেদেরকে নিয়োজিত করেন। পরবর্তীকালে শত্রুঘ্ন "মধুপুরা" বা মধুপুরী-র (সম্ভবত বর্তমান মথুরা) অসুর রাজা লবণাসুরকে বধ করেন ও ঐ স্থানে রাজা হন, তার সাথে সাথে শ্রুতকীর্তি হন মধুপুরার রাণী।
বিশ্ব হাত ধোয়া দিবস

বিশ্ব হাত ধোয়া দিবস বা বিশ্ব হাতধোয়া দিবস বিশ্ব ব্যাপী জনসচেতনতা তৈরী ও উদ্বুদ্ধ করনের জন্য চালানো একটি প্রচারণামূলক দিবস। প্রতি বছর ১৫ অক্টোবর তারিখে বিশ্ব ব্যাপী এটি পালিত হয়ে থাকে। জনসাধারণের মধ্যে সাবান দিয়ে হাত ধোয়ার মাধ্যমে রোগের বিস্তার রোধ করার বিষয়ে সচেতনতা তৈরী করার উদ্দেশ্যে এই দিবসটি পালিত হয়ে থাকে।
সাবান দিয়ে হাতধোয়ার বৈশ্বিক এবং স্থানীয় দৃষ্টিভঙ্গি প্রচার করার জন্য বিশ্ব হাতধোয়া অংশীদার (GHP) (পূর্বে নাম ছিল "হাত ধোয়ার জন্য সরকারি-বেসরকারি অংশীদারিত্ব" (PPPHW)) ২০০৮ সালে বিশ্ব হাত ধোয়া দিবস চালু করে।
বিশ্ব হাতধোয়া দিবসের মূল লক্ষ্য হলো:
বিশ্ব পানি সপ্তাহে সুইডেনের স্টোকহোমে ২০০৮ সালের ১৫ অক্টোবর বিশ্ব হাতধোয়া অংশীদার (GHP) বিশ্বব্যাপী আঞ্চলিক ও স্থানীয় পর্যায়ে সাবান দিয়ে হাত ধোয়া সম্পর্কে সচেতনতা সৃষ্টির উদ্দেশ্যে সর্বপ্রথম এই দিবসটি উদ্‌যাপন করে। পরে জাতিসংঘের সাধারণ অধিবেশনে তারিখটি প্রতি বছর পালন করার সিদ্ধান্ত নেয়া হয়। ২০০৮ সালটি স্বাস্থ্যব্যবস্থার আন্তর্জাতিক বর্ষও ছিল। ২০০৮ সালে দিবসটি পালনে প্রতিষ্ঠাতা সংস্থাগুলির মধ্যে ছিল: FHI360 (আমেরিকা ভিত্তিক একটি অলাভজনক মানব উন্নয়ন সংস্থা), রোগ নিয়ন্ত্রণ ও প্রতিরোধ কেন্দ্র, প্র্যাক্টার অ্যান্ড গ্যাম্বল, ইউনিসেফ, ইউনিলিভার, বিশ্বব্যাংকের পানি ও স্বাস্থ্যব্যবস্থা প্রোগ্রাম এবং আন্তর্জাতিক উন্নয়ন জন্যের মার্কিন যুক্তরাষ্ট্রের সংস্থা।
১. সাবান দিয়ে হাত ধোয়ার ফলে ডায়রিয়াজনিত রোগ ৩০ শতাংশ কমে যায়।
২. এই অভ্যাস তীব্র শ্বাসযন্ত্রের সংক্রমণ ২০ শতাংশ পর্যন্ত কমাতে পারে।
৩. কলেরা, ইবোলা, শিগেলোসিস, সার্স, হেপাটাইটিস ই ও কোভিড-১৯ এর মতো প্রাদুর্ভাব-সম্পর্কিত প্যাথোজেনগুলোর সংক্রমণ কমাতে হাত ধোয়া একটি গুরুত্বপূর্ণ ভূমিকা পালন করে।
৪. হাত পরিচ্ছন্ন রাখার মাধ্যমে অ্যান্টিমাইক্রোবিয়াল বিস্তার কমে।
৫. গ্রীষ্মমণ্ডলীয় বিভিন্ন রোগের ঝুঁকি কমে।
৬. হাসপাতাল থেকে ছড়ানো বিভিন্ন সংক্রমণ (এইচএআইএস) এর বিস্তার রোধ করে।
৭. শিক্ষার্থীদের মধ্যে হাত ধোয়ার অভ্যাস স্কুলে অনুপস্থিতির হারও কমাতে পারে।
৮. নিয়মিত হাত ধোয়ার অভ্যাস থাকলে উত্পাদনশীলতাও বৃদ্ধি পায়।
৯. স্কুলছাত্রীদের মধ্যে গ্যাস্ট্রোইনটেস্টাইনাল অসুস্থতার কারণে অনুপস্থিতি ২৯-৫৭ শতাংশ কমে।
১০. ছোট থেকেই শিশুর হাত ধোয়ার অভ্যাস তার বিকাশ উন্নত করতে সাহায্য করতে পারে।
ডন (২০১৫-এর চলচ্চিত্র)

ডন হচ্ছে ২০১৫ সালে প্রচারিত সাদা-কলো লেতভিয়ান নাটকধর্মী চলচ্চিত্র। চলচ্চিত্রটি পরিচালনা করেছে প্রখ্যাত পরিচালক লায়লা পকলনিনা। এতে প্যাভলিক মরোজোব সম্পর্কে ও তার বাবার সাথে শ্রুত্রতা পোষণ প্রসঙ্গে গল্পের ওপর নির্মিত একটি ছবি। এটি উৎকৃষ্ট মানের বিদেশি ভাষার চলচ্চিত্র হিসেবে ৮৯ তম একাডেমি পুরস্কার নির্বাচিত হয়েছিল তবে শেষ পর্যন্ত মনোনিত হয় নি। এটি পোল্যান্ড এবং এস্তোনিয়াতের একটি যৌথ প্রযোজনার চলচ্চিত্র।
আন্তঃবাহিনী জনসংযোগ পরিদপ্তর

আন্তঃবাহিনী জনসংযোগ পরিদপ্তর বা আইএসপিআর হলো বাংলাদেশ সশস্ত্র বাহিনীর মিডিয়া ও সংবাদ সংস্থা। এটি দেশের প্রচার মাধ্যম ও সাধারণ জনগণের কাছে সামরিক সংবাদ ও তথ্য প্রচার করে। এই পরিদপ্তরটি প্রতিরক্ষা মন্ত্রণালয়ের অধীনস্থ।
১৯৭২ সালে সশস্ত্র বাহিনী এবং অন্যান্য আন্তঃবাহিনী সংস্থার প্রচার ও জনসংযোগ কাজ পরিচালনার জন্য রাষ্ট্রপতির আদেশবলে আন্তঃবাহিনী জনসংযোগ পরিদপ্তর প্রতিষ্ঠিত হয়। প্রথমে পুরাতন হাইকোর্ট ভবন এলাকায় অবস্থিত প্রতিরক্ষা মন্ত্রণালয়ের অফিস ভবনের সাথে ছোট একটি অংশে ৩৭ জন জনবল নিয়ে আন্তঃবাহিনী জনসংযোগ পরিদপ্তরের অফিস স্থাপন করা হয়। এটির প্রথম পরিচালক হন যাহিদ হোসেন।
এটির কর্মপরিধি বৃদ্ধি পাওয়ার কারণে ১৯৭৭ সালে জনবল বৃদ্ধি করে ৫৬ জন করা হয় ও দপ্তরটির সাংগঠনিক কাঠামো পুনর্গঠন করা হয়। পরে ১৯৮২ সালে প্রধান সামরিক আইন প্রশাসকের সচিবালয় থেকে জারিকৃত আদেশের মাধ্যমে এই পরিদপ্তরের সাংগঠনিক কাঠামো পুনঃবিন্যাস করা হয় ও দপ্তরটির জনবল হ্রাস করে ৩৩ জনে আনা হয়।
১৯৯৩ সালে পুরাতন হাইকোর্ট ভবন থেকে প্রতিরক্ষা মন্ত্রণালয়ের অফিস গণভবন কমপ্লেক্সে স্থানান্তর করা হলে এই পরিদপ্তরের অফিসও গণভবনে আনা হয়। পরে আরো দুইবার পরিদপ্তরের অফিসস্থান পরিবর্তন হয়। ২০০৪ সালে এর অফিস অস্থায়ীভাবে পুরাতন লগ এরিয়া সদরদপ্তররের দোতলায় স্থানান্তরিত করা হয় ও বর্তমানে এই অবস্থান থেকে এটি এর কার্যক্রম পরিচালনা করছে।
সকল গণমাধ্যমের সাথে সমন্বয়ের মাধ্যমে, সশস্ত্র বাহিনী ও প্রতিরক্ষা মন্ত্রণালয়ের সংশ্লিষ্ট সংস্থাসমূহের যাবতীয় কার্যক্রমের প্রচারণা ও জনসংযোগের কার্যক্রম পরিচালনা করা।
পরিদপ্তরের প্রধান কার্যাবলী নিম্নরূপঃ
ডন নিউজ

ডন নিউজ পাকিস্তানের ২৪ ঘণ্টার উর্দু ভাষার সংবাদ চ্যানেল। করাচি ভিত্তিক, স্টেশন পাকিস্তান হেরাল্ড প্রকাশনা লিমিটেড (পিএইচপিএল) এর একটি সহায়ক সংস্থা। যা পাকিস্তানের বৃহত্তম ইংরেজি ভাষার মিডিয়া গ্রুপ হিসেবে পরিচিত। 
২৫ মে ২০০৭ তারিখে চ্যানেলটি পরীক্ষামূলক সম্প্রচার শুরু করে। ২৩ জুলাই ২০০৭ তারিখে পূর্ণরুপে সম্প্রচার শুরু হয়। প্রতিদিন চার ঘণ্টা সফল পরীক্ষার পর একটি উর্দু সংবাদ চ্যানেলে রূপান্তরিত হয়। প্রথমদিকে চ্যানেলটি আর্থিক সংকট ও কর্ম দর্শকের কারণে ২৪ ঘণ্টা সম্প্রচার হয়নি। পরে মূলত ১৫ মে ২০১০ তারিখে ২৪ ঘণ্টা সম্প্রচার শুরু করে। 
এক্সপ্রেস ২৪/৭ পাকিস্তানের একমাত্র ইংরেজি নিউজ চ্যানেলের স্থলে অল্প সময়ের জন্য এটি প্রতিস্থাপিত হয়। এর আগে এক্সপ্রেস মিডিয়া গ্রুপ আর্থিক সংকটের কারণে তাদের চ্যানেলটি বন্ধ করে দেয়। 
পাকিস্তানের সাবেক রাষ্ট্রপতি পারভেজ মোশাররফ ডন নিউজের পরীক্ষামূলক সম্প্রচার উদ্বোধন করেন। চ্যানেলটি প্রাথমিকভাবে এইচএইচপিএল-এর প্রধান কার্যালয় হারুন হাউসে অবস্থিত ছিল, তবে পরবর্তীকালে করাচিতে ওয়েস্ট হোয়ারফের বর্তমান সদর দফতরে চলে যায়।
চ্যানেলটি দেশের বাইরে থেকে দেখার জন্য ওয়েবসাইটে ও অনলাইন সম্প্রচার চালু রেখেছে।
১৯৪০-এর দশকে পাকিস্তান প্রতিষ্ঠাতা, কায়দায়-আজম মুহম্মদ আলী জিন্নাহ ডন পত্রিকার সূচনা করেন - এটি পাকিস্তানের প্রাচীনতম ইংরেজি ভাষার সংবাদপত্র।
ডন নিউজ পাকিস্তান থেকে প্রকাশিত প্রথম ইংরেজি সংবাদ এবং বর্তমানে চ্যানেল হিসাবে চালু রয়েছে এবং "তার দর্শকদের দায়ীত্বশীলতা, বিশ্বাসযোগ্য এবং সুস্থ ধারার সংবাদ প্রদানে অঙ্গীকারবদ্ধ। করাচি, লাহোর ও ইসলামাবাদে স্টুডিও সুবিধা নিয়ে করাচী, লাহোর, ইসলামাবাদ, কোয়েটা এবং পেশোয়ারে চ্যানেলটি সম্প্রচার রয়েছে। ডিজিটাল উপগ্রহ সংবাদ সংগ্রহ (ডিএসএনজি) ক্ষমতা এবং ব্রডব্যান্ড গ্লোবাল এরিয়া নেটওয়ার্ক (বিজিএএনএস) সহ অত্যাধুনিক প্রযুক্তির সজ্জিত, চ্যানেলে উপগ্রহের মাধ্যমে প্রত্যন্ত অঞ্চলে সরাসরি ট্রান্সমিশন সরবরাহ করার ক্ষমতা রয়েছে।
হুয়ান গ্রিস

হোসে ভিক্তোরিয়ানো (কারমেলো কার্লোস) গোন্সালেস-পেরেস (২৩ মার্চ ১৮৮৭ - ১১ মে ১৯২৭), যিনি হুয়ান গ্রিস () নামে পরিচিত, ছিলেন একজন স্পেনীয় চিত্রশিল্পী। তিনি মাদ্রিদে জন্মগ্রহণ করেন এবং তার জীবনের বেশিরভাগ সময় কাটিয়েছেন ফ্রান্সে। তিনি অভিনব শৈল্পিক ধরন ঘনচিত্রশৈলীর সাথে জড়িত, তার কর্মগুলো এই শিল্প আন্দোলনের সবচেয়ে ভিন্নধর্মী কাজগুলোর মধ্যে অন্যতম।
গ্রিস ১৮৮৭ সালের ২৩শে মার্চ মাদ্রিদে জন্মগ্রহণ করেন। তিনি মাদ্রিদ স্কুল অব আর্টস অ্যান্ড সায়েন্সেসে প্রকৌশল বিষয়ে পড়াশোনা করেন। ১৯০২ থেকে ১৯০৪ সালে তিনি স্থানীয় পাক্ষিক পত্রিকায় চিত্রাঙ্কনের সাথে জড়িত ছিলেন। ১৯০৪ থেকে ১৯০৫ সালে তিনি শিক্ষায়তনিক চিত্রশিল্পী হোসে মোরেনো কারবোনেরোর অধীনে চিত্রাঙ্কন বিষয়ে পড়াশোনা করেন। ১৯০৫ সালে তিনি হোসে ভিক্তোরিয়ানো গোন্সালেস থেকে তার নাম পরিবর্তন করে হুয়ান গ্রিস রাখেন।
১৯০৬ সালে তিনি প্যারিসে চলে যান এবং সেখানে কবি গিয়োম আপোলিনের, মাক্‌স জাকব, ও চিত্রশিল্পী অঁরি মাতিস, জর্জ ব্রাক, ফের্নান লেজে, ও জঁ মেতজিঙ্গারের সাথে তার বন্ধুত্ব হয়। তিনি বিভিন্ন সাময়িকীতে, যেমন - লাসিয়েত ও বোর, ল্য রির, ল্য শারিভারি, ও ল্য ক্রি দ্য পারি, রম্য চিত্র পাঠাতেন।
গ্রিস ১৯১১ সালে ব্যঙ্গধর্মী কার্টুনশিল্পী হিসেবে কাজ ছেড়ে দেওয়ার পর থেকে চিত্রাঙ্কন শুরু করেন এবং এই সময়ে ঘনচিত্রশৈলীর নিজস্ব ধারা উদ্ভাবন করেন। "ইন আ লাইফ অব পিকাস"-এ জন রিচার্ডসন লিখেন যে জঁ মেতজিঙ্গারের ১৯১১ সালে "ল্য গুতে" (চায়ের সময়) কর্মটি দেখার পর গ্রিস চিত্রাঙ্কনে গণিতের গুরুত্ব উপলব্ধি করতে পারেন। গ্রিসের শিল্পকর্মের প্রথম প্রদর্শনী ছিল ১৯১২ সালে সালোঁ দে অঁদেপঁদাঁয় "ওমাজ আ পাবলো পিকাসো" নামের একটি চিত্রকর্ম।
বালি নিশ্চিন্দা চিত্তরঞ্জন বিদ্যালয়

বালি নিশ্চিন্দা চিত্তরঞ্জন বিদ্যালয় ভারতের পশ্চিমবঙ্গ রাজ্যের হাওড়া জেলার বালিতে অবস্থিত একটি উচ্চ বিদ্যালয়। বিদ্যালয়টি স্থাপিত হয় ১৯৫১ সালে। বিদ্যালয়টি বালি এলাকার নিশ্চিন্দা গ্রাম পঞ্চায়েতের অন্তর্গত। বিদ্যালয়টির অধীনে পঞ্চম শ্রেণি থেকে দ্বাদশ শ্রেণি পর্যন্ত পড়ানো হয়। বিদ্যালয়টি প্রধাণত দিবা শাখায় পরিচালিত হয়।
ন্যাশনাল প্রোডাকটিভিটি অর্গানাইজেশন

ন্যাশনাল প্রো​ডাকটিভিটি অর্গানাইজেশন (এনপিও) শিল্প মন্ত্রণালয়াধীন একটি দপ্তর যা দেশের দেশের কৃষি, শিল্প ও সেবা সেক্টরে উৎপাদনশীলতা উন্নয়ন নিয়ে কাজ করে। এর সদর দপ্তর রাজধানী ঢাকায়। 
প্রতিষ্ঠানটি ১৯৮২ সালে প্রতিষ্ঠা করা হয়। এটি দেশের কৃষি, শিল্প ও সেবা সেক্টরে উৎপাদনশীলতা উন্নয়ন নিয়ে কাজ করে। 
বাংলাদেশ ১৯৮২ সালে এশিয়ান প্রোডাক্টিভিটি অর্গানাইজেশনের সদস্য হয়। টোকিও ভিত্তিক এশিয়ান প্রোডাক্টিভিটি অর্গানাইজেশন(এপিও) এর বাংলাদেশের ফোকাল পয়েন্ট হিসেবে কাজ করে এনপিও।
জন ওয়াটকিন্স

জন সেসিল ওয়াটকিন্স (; জন্ম: ১০ এপ্রিল, ১৯২৩) নাটাল প্রদেশের ডারবানে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিন। ১৯৪৯ থেকে ১৯৫৭ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন জন ওয়াটকিন্স।
১৯৪৬-৪৭ মৌসুম থেকে ১৯৫৭-৫৮ মৌসুম পর্যন্ত জন ওয়াটকিন্সের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই নাটালের পক্ষে প্রথম-শ্রেণীর ক্রিকেটে অংশ নেন। তন্মধ্যে, ১৯৫০-৫১ মৌসুমে ডারবানে অরেঞ্জ ফ্রি স্টেটের বিপক্ষে নিজস্ব সর্বোচ্চ ১৬৯ রান তুলেন। এছাড়াও, ১৯৫৫-৫৬ মৌসুমে ডারবানে ট্রান্সভালের বিপক্ষে ১৪৪ রানের আরেকটি শতরানের ইনিংস খেলেছিলেন। ১৯৫৭-৫৮ মৌসুমে নিজস্ব শেষ খেলার পূর্ববর্তী খেলায় ব্যক্তিগত সেরা বোলিং পরিসংখ্যান দাঁড় করান। সলসবারিতে রোডেশিয়ার বিপক্ষে ৫/৩৭ পান তিনি।
সমগ্র খেলোয়াড়ী জীবনে পনেরো টেস্টে অংশগ্রহণের সুযোগ লাভ করেছিলেন জন ওয়াটকিন্স। ২৪ ডিসেম্বর, ১৯৪৯ তারিখে জোহেন্সবার্গে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৫৭ তারিখে কেপ টাউনে সফরকারী ইংল্যান্ডের বিপক্ষে নিজস্ব সর্বশেষ টেস্টে অংশ নেন তিনি।
১৯৫২-৫৩ মৌসুমে দক্ষিণ আফ্রিকা দলের সাথে অস্ট্রেলিয়া গমন করেন। ঐ সফরে ব্যাট হাতে দূর্দান্ত ক্রীড়াশৈলী প্রদর্শন করেন তিনি। মেলবোর্নে অনুষ্ঠিত সিরিজের পঞ্চম টেস্টে স্বাগতিক দল ৫২০ রান তুলে। জন ওয়াটকিন্স তিন নম্বরে ব্যাটিংয়ে নেমে ৯২ রান তুলে দলকে ছয় উইকেটের জয়সহ সিরিজে ২-২ সমতা আনেন। সংগৃহীত এ রানটিই পরবর্তীকালে তার ব্যক্তিগত সর্বোচ্চ ইনিংসের মর্যাদা পায়। ঐ সিরিজে ৩৫.২০ গড়ে ৩৫২ রান তুলেন। অস্ট্রেলিয়ায় ২৮.২৯ গড়ে ৬৭৯ রান ও ২৭.৭৪ গড়ে ৩১ উইকেট পান। তন্মধ্যে, টেস্ট থেকে ৪০৮ রান ও ১৬ উইকেট পেয়েছিলেন। এমসিজিতে শেষ টেস্টে ৯২ ও ৫০ রান তুলেন।
পরের টেস্টে ব্যক্তিগত সেরা বোলিং নৈপুণ্য প্রদর্শন করেন। ওয়েলিংটনে স্বাগতিক নিউজিল্যান্ডের বিপক্ষে দ্বিতীয় ইনিংসে বোলিং উদ্বোধনে নেমে ৪/২২ পান। খেলায় তিনি ৫১ রান খরচায় পাঁচ উইকেট পান। এবারো সফরকারীরা জয় পায়। ১৯৫২-৫৩ মৌসুমে নিউজিল্যান্ডের মাটিতে ও ১৯৫৩-৫৪ মৌসুমে স্বদেশে নিউজিল্যান্ডের বিপক্ষে পাঁচ টেস্টে অংশ নিয়ে ১৩.৫০ গড়ে ১৮ উইকেট লাভ করেন।
আটোসাটো মিডিয়াম-পেস বোলিং করতেন। এছাড়াও, স্লিপ ফিল্ডার হিসেবেও সমান দক্ষতার পরিচয় তুলে ধরেছিলেন। দ্বিতীয় বিশ্বযুদ্ধের পরপরই তার আত্মপ্রকাশ ঘটে। নিজ দেশে টেস্টে অভিষেক পর্ব সম্পন্ন করেন।
ক্রিস্টোফার মার্টিন-জেনকিন্স তার ‘দ্য কমপ্লিট হুজ হু অব টেস্ট ক্রিকেটার্স’ গ্রন্থে জন ওয়াটকিন্সকে স্ট্রোকের অবাধ ক্ষেত্রে ডানহাতি ব্যাটসম্যানের অপূর্ব নিদর্শনরূপে মন্তব্য করেন।
ব্যক্তিগত জীবনে সচিব-হিসাবরক্ষক হিসেবে কাজ করতেন। ১৯৫২-৫৩ মৌসুমে অস্ট্রালেশিয়া সফরের সর্বশেষ জীবিত সদস্য তিনি। ৫ সেপ্টেম্বর, ২০১৬ তারিখে লিন্ডসে টাকেটের দেহাবসানের পর জন ওয়াটকিন্স বয়োজ্যেষ্ঠ জীবিত টেস্ট ক্রিকেটারের সম্মাননা লাভ করে আসছেন।
নুঙ্গী রেলওয়ে স্টেশন

নুঙ্গী রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। নুঙ্গী রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। নুঙ্গী রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি নুঙ্গী ও তার পার্শ্ববর্তী এলাকাগুলিতে রেল পরিষেবা প্রদান করে।
নুঙ্গী রেলওয়ে স্টেশনের অবস্থান হল । এর গড় উচ্চতা হল ।
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে নুঙ্গী পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে নুঙ্গী পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
আকড়া রেলওয়ে স্টেশন

আকড়া রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। আকড়া রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। আকড়া রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি আকড়া ও তার পার্শ্ববর্তী এলাকাগুলিতে রেল পরিষেবা প্রদান করে।
আকড়া রেলওয়ে স্টেশনের অবস্থান হল । এর গড় উচ্চতা হল ।
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে আকড়া পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে আকড়া পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
সন্তোষপুর রেলওয়ে স্টেশন

সন্তোষপুর রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। সন্তোষপুর রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। সন্তোষপুর রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি সন্তোষপুর ও তার পার্শ্ববর্তী এলাকাগুলিতে রেল পরিষেবা প্রদান করে।
সন্তোষপুর রেলওয়ে স্টেশনের অবস্থান হল । এর গড় উচ্চতা হল ।
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে সন্তোষপুর পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে সন্তোষপুর পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
ব্রেসব্রীজ রেলওয়ে স্টেশন

ব্রেসব্রীজ রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। ব্রেসব্রীজ রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। ব্রেসব্রীজ রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি ব্রেসব্রীজ ও তার পার্শ্ববর্তী এলাকাগুলিতে রেল পরিষেবা প্রদান করে।
ব্রেসব্রীজ রেলওয়ে স্টেশনের অবস্থান হল । এর গড় উচ্চতা হল ।
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে ব্রেসব্রীজ পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে ব্রেসব্রীজ পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
এনজিও বিষয়ক ব্যুরো

এনজিও বিষয়ক ব্যুরো বাংলাদেশ সরকারের একটি প্রতিষ্ঠান যা বাংলাদেশের বেসরকারি এজেন্সিগুলোর তদারকি করে থাকে।
এনজিও বিষয়ক ব্যুরো ১৯৯০ সালে প্রতিষ্ঠিত হয়। এটি প্রধানমন্ত্রীর কার্যালয় এর অধীনস্থ একটি বিভাগ। দেশের প্রত্যেক "এনজিও"কেই এ দপ্তরে নিবন্ধিত হতে হয়। মোহাম্মদ আসাদুল ইসলাম এই ব্যুরোর ডিরেক্টর জেনারেল। বর্তমানে বাংলাদেশে ২,৪৯৮টি এনজিও আছে। এদের মধ্যে ২৪০টি বৈদেশিক সংস্থা পরিচালিত।
খ্রিস্টান ধর্মীয় কল্যাণ ট্রাস্ট

খ্রিস্টান ধর্মীয় কল্যাণ ট্রাস্ট একটি সরকারি ট্রাস্ট যা বাংলাদেশের খ্রিস্টান জনগোষ্ঠীদের জন্য কাজ করে। এর সদর দপ্তর ঢাকায় অবস্থিত।
২০০৪ সালে ট্রাস্টটিকে বাংলাদেশ সরকারের অনুমতি ক্রমে প্রতিষ্ঠা করা হয়। এই প্রতিষ্ঠানটি বাংলাদেশ সরকারের ধর্ম বিষয়ক মন্ত্রণালয় এর অধীনে কাজ করে। ২০১৬ সালে ট্রাস্টটিকে ১০ লক্ষ টাকা অনুদান দেওয়া হয়।
জুট ডাইভারসিফিকেশন প্রমোশন সেন্টার

জুট ডাইভারসিফিকেশন প্রমোশন সেন্টার (জেডিপিসি) একটি স্বায়ত্তশাসিত সরকারি সংস্থা যা বাংলাদেশে পাট ব্যবহারের প্রচার ও বৈচিত্র্যের জন্য কাজ করে। এর সদর দপ্তর ঢাকা, বাংলাদেশ -এ অবস্থিত। কেন্দ্রটি বাংলাদেশে প্রথম পাট মেলা আয়োজন করে।
ঐতিহাসিকভাবে পাট বাংলাদেশের একটি গুরুত্বপূর্ণ শিল্প। পাট ব্যবহারের বৈচিত্র্যের জন্য আন্তর্জাতিক ফোরামে পাট বৈচিত্র্য কেন্দ্রের প্রস্তাব উত্থাপিত হয়েছিল। ২০০২ সালে বস্ত্র ও পাট মন্ত্রণালয় দ্বারা পাট বৈচিত্র্য উন্নয়ন কেন্দ্র প্রতিষ্ঠিত হয়েছিল। এটি ঢাকা ইন্টারন্যাশনাল জুট স্টাডি গ্রুপ এর পূর্ব সদর দপ্তরে অবস্থিত। চট্টগ্রাম, ঢাকা, যশোর, নরসিংদী, রংপুর, এবং টাঙ্গাইলের পাট উদ্যোক্তা সেবা কেন্দ্র রয়েছে। কেন্দ্রটি পাটজাত পণ্যগুলির বৈচিত্র্যের জন্য একটি সরকারী কৌশল হল পাট রপ্তানি ও জাত উন্নত করা।
বাংলাদেশ সেনাবাহিনীর কর্মরত জেনারেলদের তালিকা

বাংলাদেশ সেনাবাহিনীর বর্তমান জেনারেলদের তালিকা। বর্তমানে সেনাবাহিনীতে একজন জেনারেল, ৫ জন লেফটেন্যান্ট জেনারেল এবং ৫৫ জন মেজর জেনারেল রয়েছে।
জ্যায়ান ভ্যাল জ্যায়ান

ইমানুয়েল ডেলকর ( জন্ম জুন ১৯, ১৯৮০ মন্টলুকন, আলিয়ের), যিনি জ্যায়ান ভাল জ্যায়ান নামেও পরিচিত এবং একজন ফরাসি রন্ধনশিল্পী ও পর্নগ্রাফিক অভিনেতা। ২০০৪ সালে তার পর্নগ্রাফিক ক্যারিয়ার শুরু হয় এবং ২০০৭ সালে তিনি "AVN Male Foreign Performer of the Year award" বিজয়ী হন। ২০১০ সালে অফিশিয়ালি পর্নগ্রাফির দুনিয়া থেকে তিনি অবসরগ্রহণ করেন এবং মূল ধারার অভিনয়ের দিকে অগ্রসর হন যদিও ২০০৯ থেকেই তিনি পর্নগ্রাফিতে অভিনয় ছেড়ে দেন। পরবর্তীতে তিনি মূল ধারার উচ্চমান সম্পূর্ণ টেলিভিশন অনুষ্ঠান কিপিং আপ উইথ দ্যা কারদাসিয়ান্সে অভিনয় করেন যদিও এই অনুষ্ঠানেই তার পর্নগ্রাফিতে অভিনয়ের ব্যপারটি ফাঁস হয়।২০০৯ সালের নভেম্বরে তিনি ব্রাভ টিভির শেফ একাডেমী অনুষ্ঠানে অংশ নেন এবং পাঁচ বছর পড়ার সুযোগ পান। পরে আবার যখন তার পর্নগ্রাফিতে অভিনয়ের ব্যপারটি ফাঁস হয় তিনি এ বিষয়ে "No Comment" বলেন। জ্যায়ান এছাড়াও কিছু মূল ধারার অনুষ্ঠানে অংশ নেন যার মধ্যে দ্যা লাস্ট শিপ এবং জ্যান দ্যা ভার্জিন অন্যতম। জ্যায়ান বর্তমানে একজন পূর্ণকালীন রাঁধুনি এবং বডিবিল্ডার হিসেবে কাজ করছেন।
মোঃ শামসুল হক (জেনারেল)

লেফটেন্যান্ট জেনারেল (অব:) মো. শামসুল হক বাংলাদেশ সেনাবাহিনীর সাবেক কোয়ার্টারমাস্টার জেনারেল ( কিউএমজি ), সেনা সদর দপ্তর (এএইচউকি), ঢাকা ক্যান্টনমেন্ট - ১০ম বিএমএ দীর্ঘ মেয়াদী কোর্স। তিনি জাতীয় নিরাপত্তা গোয়েন্দা সংস্থার (এনএসআই) সাবেক মহাপরিচালক। সেনা কল্যাণ সংস্থার সাবেক চেয়ারম্যান। (১৫ মে ২০১৪ সালে নির্বাচিত )
তিনি নিউইয়র্কের জাতিসংঘের সদর দফতরের বাংলাদেশ স্থায়ী মিশনে প্রতিরক্ষা উপদেষ্টা হিসেবেও দায়িত্ব পালন করেছেন। বাংলাদেশ রাইফেলস (এখন বর্ডার গার্ড বাংলাদেশ) এর ৬ রাইফেল ব্যাটালিয়নের কমান্ডিং অফিসার হিসাবে দায়িত্ব পালন করেন। তার অধীনে ২০১৫ সালে সেগুনবাগিচায় এনএসআইর নতুন সদর দপ্তর নির্মাণ শুরু হয়। তিনি সাবেক মহাপরিচালক মেজর জেনারেল (অব:) এম মঞ্জুর আহমেদের স্থলাভিষিক্ত হন।
লেইলা লপেজ

লেইলা লপেজ (; ১৯ নভেম্বর ১৯৫৯ –৩ ডিসেম্বর ২০০৯) একজন ব্রাজিলীয় অভিনেত্রী, মডেল, সাংবাদিক, পর্ন তারকা এবং টেলিভিশন উপস্থাপিকা, যিনি রেডে গ্লোবো চ্যানেলে পারিবারিক সমস্যা নিয়ে রচিত সস্তা ধারাবাহিক নাটকে এবং পরবর্তীতে পর্নগ্রাফিক চলচ্চিত্রে ভূমিকার জন্য পরিচিত।
লেইলা লপেজ সাও লেওপলডো, রিও গ্র্যান্ডে ডো শুল, ব্রাজিলে জন্মগ্রহণ করেন। ১৯৯০ সালে রেডে গ্লোবো চ্যানেলের সাংবাদিক হিসেবে বিখ্যাত হওয়ার আগ পর্যন্ত সেখানেই বসবাস করেন।
তাকে দু’বার প্লেবয় ম্যাগাজিনে দেখা যায়। প্রথমবার ১৯৯৭ সালেও মার্চ সংস্করণে এবং পরবর্তীতে পর্নগ্রাফিক চলচ্চিত্র "ব্রাজিলিরিনহাস" পরিচালনার পরে ২০০৮ সালের মে মাসের সংস্করণে। শেষবার তাকে দেখা যায় "এন্ত্রে ৪ পারেদেস কম লিলা লোপেস" এর উপস্থাপিকা হিসেবে। 
২০০৯ সালের ৩ ডিসেম্বর তিনি ইঁদুর মারার বিষ খেয়ে আত্মহত্যা করেন।
উত্তরপাড়া রেলওয়ে স্টেশন

উত্তরপাড়া রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি উত্তরপাড়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১০ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
বিজনেস প্রমোশন কাউন্সিল

বিজনেস প্রমোশন কাউন্সিল একটি কাউন্সিল যা বাংলাদেশে নির্দিষ্ট পণ্য রপ্তানির প্রচার করে। বিজনেস প্রমোশন কাউন্সিল বাণিজ্য মন্ত্রণালয়ের একটি অঙ্গীকারবদ্ধ প্রতিষ্ঠান। এটি রপ্তানি বৈচিত্র্যের কাজ এবং সাত সেক্টর-ভিত্তিক কাউন্সিলের প্রচেষ্টার সমন্বয় সাধনের জন্য দায়বদ্ধ।
মিরপুর কলেজ

মিরপুর কলেজ বাংলাদেশের মিরপুরের একটি বেসরকারি কলেজ। মিরপুর কলেজে বর্তমানে প্রায় ১২,৫০০ ছাত্রছাত্রী পড়াশোনা করছে। এটি মিরপুর বিশ্ববিদ্যালয় কলেজ নামেও পরিচিত। এখানে ছেলে এবং মেয়ে উভয়ের পড়াশুনা করার সুযোগ রয়েছে। কলেজটি মিরপুর-২ এ অবস্থিত। উচ্চ মাধ্যমিক ছাড়াও স্নাতক ও স্নাতকোত্তর শিক্ষা পরিচালনায় কলেজটি জাতীয় বিশ্ববিদ্যালয়ের অধিভুক্ত।
ঢাকার মিরপুরে ১৯৭০ সালে প্রতিষ্ঠিত হয় মিরপুর কলেজ।
উচ্চ মাধ্যমিক কোর্সে ভর্তির আবেদনের ক্ষেত্রে এস.এস.সি পরীক্ষায় ন্যূনতম জিপিএ ৩.৫০ থাকতে হবে। অনার্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী এস.এস.সিতে এবং এইচ.এস.সিতে গড়ে জিপিএ ৪.০০ থাকতে হবে। মাস্টার্সের ভর্তি অনার্সের সিজিপিএ এর উপর ভিত্তি করে নির্ধারিত হয়।
কলেজের মূল ভবনের তৃতীয় তলায় কলেজটির গ্রন্থাগার অবস্থিত। গ্রন্থাগারটি সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। গ্রন্থাগারে ৩,০০০ বই রয়েছে। লাইব্রেরীটি সকল শিক্ষার্থীর জন্য উন্মুক্ত হলেও শুধু কার্ডধারী শিক্ষার্থীরাই বই বাসায় নিয়ে যেতে পারে।
কলেজটিতে শিক্ষার্থীদের বিভিন্ন বিষয়ে ব্যবহারিক শিক্ষা প্রদানের যথেষ্ট ল্যাব রয়েছে।
ল্যাব শুধু কার্ডধারী শিক্ষার্থীরাই ব্যবহার করতে পারে।
মিরপুর কলেজে শিক্ষার পাশাপাশি রয়েছে সাংস্কৃতিক চর্চার জন্য সংগঠন "কালের উচ্চারণ" যেখানে যেকোন শিক্ষার্থী সাংস্কৃতিক চর্চা করতে পারে। এছারাও কলেজে রয়েছে রোভার স্কাউট, বিতর্ক প্রতিযোগিতা, বার্ষিক ক্রীড়া, জাতীয় দিবস ও বিভিন্ন অনুষ্ঠান সহ বার্ষিক শিক্ষা সফরের সুবিধা। মিরপুর কলেজে ইংরেজি বিষয়ে এক্সট্রা কেয়ার এবং কম্পিউটার প্রশিক্ষণের সুযোগসহ বিভিন্ন সহশিক্ষামূলক কার্যক্রম রয়েছে।
দুর্যোগ ব্যবস্থাপনা অধিদপ্তর

২০১২ সালে বাংলাদেশ আওয়ামী লীগ নেতৃত্বাধীন সরকার দুর্যোগ ব্যবস্থাপনা অধিদপ্তর প্রতিষ্ঠা করে। বাংলাদেশের সংসদে “দুর্যোগ ব্যবস্থাপনা আইন, ২০১২” পাসের মাধ্যমে এই অধিদপ্তর গঠিত হয়।
বাংলাদেশ ফরেন ট্রেড ইনস্টিটিউট

বাংলাদেশ ফরেন ট্রেড ইনস্টিটিউট বাংলাদেশের একটি স্বায়ত্বশাসিত গবেষণা প্রতিষ্ঠান। এটি গবেষণার মাধ্যমে দ্বিপাক্ষিক বাণিজ্যের উন্নতি সাধন করে। এটি বাংলাদেশের রাজধানী ঢাকায় অবস্থিত। আলী আহমেদ হলেন এই প্রতিষ্ঠান প্রধান নিবার্হী কর্মকর্তা।
বাংলাদেশ ফরেন ট্রেড ইনস্টিটিউট ২০০৩ সালে বাংলাদেশ বাণিজ্য মন্ত্রণালয়ের অধীনে প্রতিষ্ঠিত হয়। এটি শুরু হয় মন্ত্রণালয়ের সরকারি-বেসরকারি অংশীদারত্বের মাধ্যমে। বাংলাদেশ বাণিজ্য মন্ত্রণালয়ের অধীনে একটি বিশেষ পর্ষদ দ্বারা এটি পরিচালিত হয়। দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রির মতো বেসরকারি প্রতিষ্ঠান এই পরিচালনা পর্ষদের অন্তর্ভুক্ত।
বাংলাদেশ পল্লী উন্নয়ন বোর্ড

বর্তমানে এর মহাপরিচালক আ গাফ্ফার খান
১৯৭২ সালে বাংলাদেশ সরকার গ্রামীণ উন্নয়ন কর্মসূচি বাস্তবায়ন করে। যা ১৯৮২ সালে বাংলাদেশ পল্লী উন্নয়ন বোর্ডে পরিবর্তিত হয়েছিল।
ন্যাশনাল মেরিটাইম ইনস্টিটিউট

ন্যাশনাল মেরিটাইম ইনস্টিটিউট, চট্টগ্রাম বাংলাদেশের একটি স্বায়ত্তশাসিত রাষ্ট্র মালিকানাধীন গবেষণা ও শিক্ষা প্রতিষ্ঠান। এটি একটি সংবিধিবদ্ধ সংস্থা হিসেবে মেরিনদের প্রশিক্ষণে কাজ করে এবং বাংলাদেশে গবেষণা পরিচালনা করে। এটি বাংলাদেশের চট্টগ্রামে অবস্থিত।
ন্যাশনাল মেরিটাইম ইনস্টিটিউটটি ১৯৫২ সালে হাজী ক্যাম্পের নিকট প্রতিষ্ঠিত হয়। ততকালীন এর অবস্থান ছিল চট্টগ্রামের পাহাড়তলীতে। ১৯৭১ সালে স্বাধীনতার পর, ইনস্টিটিউটটি সিমনের হোস্টেলে স্থানান্তরিত হয়। ১৯৭৩ সালে ইনস্টিটিউটটি হাজী ক্যাম্পের কাছে তার মূল স্থানে ফিরে আসে। বাংলাদেশ সরকার এবং জাপান সরকারের সহযোগীতায় ১৯৯৪ সালে ইনস্টিটিউটির স্থায়ী ক্যাম্পাস প্রতিষ্ঠিত হয়। ইনস্টিটিউটটি নৌপরিবহন মন্ত্রণালয়ের অধীনস্থ। এটি বাংলাদেশে প্রথম রাষ্ট্রীয় মালিকানাধীন প্রতিষ্ঠান যা বাংলাদেশের সামুদ্রিক শিক্ষা প্রদান করে।
হিন্দ মোটর রেলওয়ে স্টেশন

হিন্দ মোটর রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি হিন্দ মোটর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১১ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
বৌদ্ধ ধর্মীয় কল্যাণ ট্রাস্ট

বৌদ্ধ ধর্মীয় কল্যাণ ট্রাস্ট ১৯৮৪ সালে প্রতিষ্ঠিত হয়েছিল। এটি ধর্ম বিষয়ক মন্ত্রণালয় (বাংলাদেশ) এর অধীনে পরিচালিত হয়। এটির সদরদপ্তর ঢাকা বাসাবোর ধর্মরাজিক বৌদ্ধবিহার কমপ্লেক্স এ অবস্থিত। মূলত ট্রাস্টটি ১৯৮৩ সালে বৌদ্ধ ধর্মীয় কল্যাণ ট্রাস্ট অধ্যাদেশের অধীনে প্রতিষ্ঠিত হয়েছিল। . ২০১২ সালের বাজেটে এই ট্রাস্টের জন্য বরাদ্দ ছিল ৩ কোটি টাকা।